Diari Oficial de la Generalitat Valenciana


Sumari del DOGV 3095, del 08-10-1997 (1997/10573)

RESOLUCIÓ de 3 de setembre de 1997, de la Direcció General d'Ordenació i Innovació Educativa i Política Lingüística, per la qual s'aprova un projecte editorial per a la matèria comuna Història de l'editorial Voramar-Santillana per a segon curs de l'Educació Secundària Postobligatòria: batxillerat (Llei Orgànica d'Ordenació General del Sistema Educatiu) i s'autoritza l'ús dels materials curriculars corresponents en centres docents públics i privats de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3095

Data del DOGV
:   08-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10355


Data del document
:   03-09-1997

Organisme emissor
:   Conselleria de Cultura, Educació i Ciència

Tipus de document
:   Resolució

3361 RESOLUCIÓ de 3 de setembre de 1997, de la Direcció General d'Ordenació i Innovació Educativa i Política Lingüística, per la qual s'aprova un projecte editorial per a la matèria comuna Història de l'editorial Voramar-Santillana per a segon curs de l'Educació Secundària Postobligatòria: batxillerat (Llei Orgànica d'Ordenació General del Sistema Educatiu) i s'autoritza l'ús dels materials curriculars corresponents en centres docents públics i privats de la Comunitat Valenciana. [97/Q10335]
  
El Decret 187/1994, de 13 de setembre (Diari Oficial de la Generalitat Valenciana del 22), regula la supervisió dels materials didàctics curriculars per als ensenyaments de règim general establits en la Llei Orgànica 1/1990, de 3 d'octubre, d'Ordenació General del Sistema Educatiu, així com el seu ús en els centres docents. Aquest decret determina com a objecte de supervisió els projectes editorials i defineix els requisits que han de tenir per a l'aprovació, la qual cosa implicarà l'homologació dels materials didàctics curriculars que resulten del seu desplegament perquè puguen ser utilitzats en centres docents públics i privats.
  
L'article 6 de l'Ordre de 16 de desembre de 1994, de la Conselleria d'Educació i Ciència (Diari Oficial de la Generalitat Valenciana del 3 de febrer de 1995), per la qual es desplega el Decret 187/1994, estableix que correspon al director general d'Ordenació i Innovació Educativa, a través d'una resolució, aprovar els projectes editorials i homologar els materials didàctics que els despleguen.
  
En virtut d'això, vist el projecte editorial presentat a supervisió i els informes de la Comissió de Supervisió de Materials Curriculars del Servei d'Ordenació Acadèmica, aquesta Direcció General resol:
  
Primer
  
Queda aprovat per a l'Educació Secundària Postobligatòria: batxillerat (Llei Orgànica d'Ordenació General del Sistema Educatiu), el projecte editorial supervisat que se cita en l'annex, i homologats els materials didàctics curriculars que resulten del seu desplegament per a la utilització en els centres docents públics i privats de la Comunitat Valenciana.
  
Segon
  
Els materials curriculars que resulten del projecte editorial hauran de reflectir aquesta homologació en els termes següents: "Material didàctic curricular homologat per a 2.n curs de batxillerat (Llei Orgànica d'Ordenació General del Sistema Educatiu) per a la matèria comuna Història de l'editorial Voramar-Santillana elaborat segons el projecte editorial aprovat per la Resolució de 3 de setembre de 1997, de la Direcció General d'Ordenació i Innovació Educativa i Política Lingüística, de la Conselleria de Cultura, Educació i Ciència".
  
Contra esta resolució, que no posa fi a la via administrativa, els interessats hi podran interposar un recurs ordinari davant del conseller de Cultura, Educació i Ciència en el termini d'un mes comptador des de la publicació en el Diari Oficial de la Generalitat Valenciana.
  
València, 3 de setembre de 1997.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
ANNEX
  
Editorial: Voramar-Santillana, SA.; projecte editorial en versió castellana, per a la matèria comuna Història de 2.n curs d'Educació Secundària Postobligatòria: batxillerat (Llei Orgànica d'Ordenació General del Sistema Educatiu).